钦定古今图书集成/明伦汇编/氏族典/第573卷 > 完颜银术可
## 钦定古今图书集成/明伦汇编/氏族典/第573卷 > 完颜银术可

按《金史银术可传》：“银术可，宗室子。太祖嗣位，使蒲家
奴如辽取阿疏，事久不决，乃使习古迺、银术可继往。
当是时，辽主荒于政，上下解体。银术可等还，具以辽
政事人情告太祖，且言辽国之状。太祖决意伐辽，盖
自银术可等发之。银术可凡九陷阵，辄战而出，大败
辽军，攻黄龙府，败辽兵万馀。辽主西奔天德，银术可”
以兵绝其后，辽主遂见获。后从宗翰伐宋，围太原，败
宋黄迪兵于西都谷。进攻宋制置使姚古军于隆川
谷，大败之，歼宋军于五台。会兵攻汴城，克之。天会十
年，为燕京留守。十三年，加保大军节度使、同中书门
下平章事，迁中书令，封蜀王。天眷三年薨，年六十八。
以正隆例，赠金源郡王，谥武襄，配享太祖庙庭。子《彀
英》。